Ալեքսանդր Սուիչմեզով

Ալեքսանդր Միխայլովիչ Սուիչմեզով (ռուս.՝ Александр Михайлович Суичмезов, օգոստոսի 16, 1911(1911-08-16), Բելայա Կալիտվա, Ust'-Belokalitvenskaya Volost', Donetskiy Okrug, Դոնի զորքի մարզ, Ռուսական կայսրություն - հունվարի 25, 1986(1986-01-25), Դոնի Ռոստով, ՌԽՖՍՀ, ԽՍՀՄ), խորհրդային գրող, «Դոն» ամսագրի գլխավոր խմբագիր (1975-1986)։ ՌՍՖՍՀ-ի մշակույթի վաստակավոր գործիչ (1967)։


== Կենսագրություն ==
Ալեքսանդր Սուիչմեզովը ծնվել է 1911 թվականին, Ռոստովի մարզի Ուստ-Բելոկալիտվենսկի կայանում։ Մանկության ու պատանեկության տարիներն անցել են Հյուսիսային Դոնեց գետի ափի կայաններում։ Դպրոցն ավարտել է Կամենսկի կայանում, այնուհետև սովորել է Ռոստովի մանկավարժական ինստիտուտում։
Դպրոցը ավարտելուց հետո աշխատել է շինհրապարակներում, պետական ​​դպրոցներում, զբաղվել է ինստիտուտի ընդունելության նախապատրաստական ​​դասընթացներով։ Ավարտել է Մանկավարժական ինստիտուտը։
Ստեղծագործությունները սկսել է տպագրել 1924 թվականին «Կարմիր հանքագործ» թերթում։ 1930 թվականին տպագրվել է նրա «В талах» պատմությունը, որը վերաբերում է երկրում կոլեկտիվացման հետ կապված իրադարձություններին։
1931 թվականին հրատարակվել է Ա. Սուիչմեզով կեղծանվան տակ` կենտրոնական «Գյուղացիական թերթում», որտեղ աշխատել է որպես ճամփորդող թղթակից։ 1939 թվականին գրել է «Մենք չենք մոռացել» դրաման, որը 1918 թվականին Դոնի գերմանական օկուպացիայի մասին է։ Մինչև 1940 թվականն աշխատել է «Դոն» և «Կուբան» թերթերի խմբագրություններում։
1940 թվականից աշխատել է Ռոստովի գրքի հրատարակչությունում, որտեղ զբաղվել է գրքերի խմբագրմամբ։
1941-1944 թվականներին Մեծ հայրենական պատերազմի տարիներին եղել է խորհրդային բանակի քաղաշխատող, զբաղվել է հայրենիքը ֆաշիստներից պաշտպանող պաստառների, ալբոմների հրատարակմամբ։ Զորացրվելուց հետո աշխատել է «Իզվեստիա» թերթի խմբագրությունում, 1947 թվականից եղել է Ռոստովի մարզի «Մոլոտ» թերթի խմբագիր։
Սուիչմազովը պարգևատրվել է պետական շքանշաններով ու մեդալներով։
Մահացել է 1986 թվականին Դոնի Ռոստովում։ Թաղված է Դոնի Ռոստովի Հյուսիսային գերեզմանատանը։


== Ստեղծագործություններ ==
Ալեքսանդր Միխայլովիչ Սուիչմեզովը «Վաղ գարնանը» (1959), «Ատենախոսություն» (1959), «Թարմ քամի» (1963) պիեսների հեղինակն է։
Տպագրվել են Սուիչմեզովի հետևյալ գրքերը` «Բարև, Դոն» (1964), «Խաղաղ Դոնի երկրամաս» (1965), «Դոնի հեռուներ» (1970), «Հայրենի Դոն» (1971)։
1981 թվականին «Ռոստիզդատ» հրատարակչությունը հրատարակել է Սուիչմեզովի «Ողջ կյանքի համար» ստեղծագործությունների հավաքածուն։ Հավաքածուում տպագրվել են «Բորիս Վելիկովի անձնական կյանքից» պատմությունը, պատմություններ, ակնարկներ Միխայիլ Շոլոխովի, Ալեքսանդր Սերաֆիմովիչի, Կոնստանտին Տրենյովի, Նիկոլայ Պոգոդինի, ֆոլկլորիստ, ազգագրագետ և երաժշտագետ Ալեքսանդր Լիստոպադովի հետ հանդիպումների մասին։ 1975 թվականից եղել է «Դոն» ամսագրի գլխավոր խմբագիրը։


== Պարգևներ ==
Լենինի շքանշան
Աշխատանքային կարմիր դրոշի շքանշան
Ժողովուրդների բարեկամության շքանշան
«Պատվո նշան» շքանշան (կրկնակի)
Մեդալներ


== Գրականություն ==
Андриасов М. Слово о товарище / М. Андриасов // Молот. – 1971. -20 августа.
Дон литературный. Писатели России. Шолоховский край. XIX-XXI вв. [Текст] / [авт. проекта, гл. ред. и сост. Г. Губанов]. – Ростов н/Д, 2006. – 511 с.
Закруткин В. Верность твоему краю / В. Закруткин // Молот. – 1981. – 16 августа.
Калинин А. Герои не умирают / А. Калинин // Правда. – 1968. — 15 мая.
Котовсков В. Спектакль о героях революции: [рец. на спектакли «Пусть цветут тюльпаны» в Ростове и Новочеркасске] / Котовсков // Советская Россия. – 1968. – 20 января.
Михайлов В. Воспитатель молодежи / В. Михайлов // Комсомолец. – 1971. – 20 августа.
Павловский К. Наша родная земля / К. Павловский // Вечерний Ростов. – 1965. – 13 сентября.
Топорков Л. Пламенеют тюльпаны / Л. Топорков // Известия. – 1967. – 20 апреля.
Тыртышный В. Всегда с молодежью/ В. Тыртышный // Комсомолец. – 1981. – 15 августа.
Юдович И. Журналист, драматург/ И. Юдович // Вечерний Ростов. – 1971. – 9 августа.
Юдович И. Зрелость / И. Юдович // Дон. – 1969. – № 4. – С. 182-187.


== Ծանոթագրություններ ==


== Արտաքին հղումներ ==
А. М. Суичмеизов на сайте biografija.ru